text: 36. ΑΠΟΦΑΣΗ ΥΠΟΥΡΓΟΥ ΕΜΠΟΡΙΟΥ Αριθ. Α2-1899 της 12/19 Μαΐου 1987 (ΦΕΚ Β΄ 240) Διακίνηση Αγροτικών προϊόντων εκτός Λαχαναγορών. Έχοντας υπόψη: 1.Τις διατάξεις του Νόμ. 1558/85 «περί Κυβέρνησης και Κυβερνητικά Όργανα». 2.Το Π.Δ. 607/76 «περί Οργανισμού του Υπουργείου Εμπορίου». 3.Το Νόμ. 1436/84 (άρθρ.11) «Σύσταση εμπορικού παρεμβατικού Οργανισμού και μερικές άλλες διατάξεις». 4.Το Ν.Δ. 136/46 «περί Αγορανομικού Κώδικα» όπως τροποποιήθηκε και συμπληρώθηκε μεταγενέστερα. 5.Την απόφασή μας αριθ. Α2-10823/10-10-85 «περί διακινήσεως αγροτικών προϊόντων εκτός Λαχαναγορών». 6.Την ανάγκη τροποποιήσεως της απόφασης Α210823/10-10-85 ύστερα από την εφαρμογή του Φ.Π.Α., αποφασίζουμε: Α.Επιτρέπεται στους επαγγελματίες, πωλητές λαϊκών αγορών περιοχών Τ.Δ. πρωτεύουσας και Θεσσαλονίκης να αγοράζουν νωπά οπωροκηπευτικά απ’ ευθείας από την παραγωγή, για απ’ ευθείας διάθεση στην κατανάλωση εφ’ όσον θα τηρούν τους κατωτέρω όρους και προϋποθέσεις: Ι.Να κατέχουν και να επιδεικνύουν στα όργανα αγορανομικού ελέγχου το τιμολόγιο αγοράς, το Δελτίο αποστολής και προκειμένου για είδος που είναι αποθηκευμένο σε ψυγείο ή άλλο αποθηκευτικό χώρο το Δελτίο Εξαγωγής της επιχ/σης που έχει το ψυγείο ή τον αποθηκευτικό χώρο. 2.Κατά τον χρονικό διάστημα που θα πωλείται το είδος οπωροκηπευτικών που θα έχει αγοραστεί από τους παραγωγούς δεν επιτρέπεται η κατοχή και η πώληση του ίδιου είδους που έχει αγοραστεί από εμπόρους. 3.Οι τιμές πώλησης των απ’ ευθείας αγοραζομένων ειδών από τους παραγωγούς θα διαμορφώνονται σε επίπεδα κατά 5% χαμηλότερα από εκείνα που διαμορφώνονται από τους άλλους επαγγελματίες της λαϊκής αγοράς και είναι της ίδιας ποιοτικής κατηγορίας και περιοχής. 4.Κατά την αγορά ηρτημένης παραγωγής θα ισχύουν τα οριζόμενα στο εδάφ. 5 της παρ.3 του άρθρ.6 του Νόμ. 3475/55 όπως αυτή έχει αντικατασταθεί με το άρθρ.1 του Νόμ. 802/78 στη Κοινή απόφαση των Υπουργών Οικονομικών Γεωργίας και Εμπορίου με αριθ. Α2-13773/18-10-78 και στη παρ. 7 και 8 του άρθρ.398 της 72/77 Α.Δ. Β.Η απόφασή μας αριθ. Α2-10823/10-10-85 καταργείται. Γ.Οι παραβάτες των διατάξεων της απόφασης αυτής διώκονται και τιμωρούνται σύμφωνα με τις διατάξεις του άρθρ.31 του Αγορανομικού Κώδικα. Η απόφαση ισχύει από της δημοσίευσής της στην Εφημερίδα της Κυβέρνησης. Σελ. 88,12(γ) Τεύχος ΙΒ-Ι-Ι Σελ. 22 5.Β.γ.35-36 Λαϊκές Αγορές-Ταμείο Λαϊκών Αγορών 